|  |
| --- |
|  |

Notat

Journal TS6020101-00016  
Dato 8. december 2016

Høringsnotat

Bekendtgørelse om fastsættelse af Københavns Havns søområde

**1. Indledning**

Trafik- og Byggestyrelsen har den 25. oktober 2016 sendt udkast til bekendtgørelse om fastsættelse af Københavns Havns søområde i høring hos de i bilag 1 nævnte høringsparter*.* Udkastet til bekendtgørelsen har også været offentliggjort på Høringsportalen.

Høringsfristen udløb den 16. november 2016.

Følgende organisationer og myndigheder har meddelt, at de ikke har bemærkninger: Danmarks Skibsmæglerforening, Metroselskabet og Hovedstadens Letbane, Dansk Erhverv, Værnsfælles Forsvarskommando, Dansk Arbejdsgiverforening, Erhvervs og Vækstministeriet, Forsvarsministeriet og Miljøstyrelsen.

**2. Bemærkninger**

Kystdirektoratet har foreslået, at bekendtgørelsens punkt 23, på bilag 2 flyttes, således at det harmonerer med ejendomsskel og samlet kajstrækning. Forslaget begrundes med, at det efter Kystdirektoratets opfattelse vil være mere hensigtsmæssigt for arealejeren, og ligeledes for Trafik- og Byggestyrelsen og Kystdirektoratet i forbindelse med sagsbehandling af sager ved den pågældende kajstrækning, at havnegrænsen for søområdet følger ejendomsskel.

Byggefirmaet Mogens de Linde gør i sit høringssvar og medsendte notat med tilhørende bilag opmærksom på, at man ikke mener at søområdet for Københavns Havns er korrekt angivet, hverken bekendtgørelse nr. 1193 af 11. oktober 2007 eller udkast til ny bekendtgørelse. Byggefirmaet Mogens de Linde efterspørger en grundig behandling af fremsendte notat med tilhørende bilag, og kræver at der sker en ændring af grænsedragningen i Krudtløbet.

*Baggrunden for udarbejdelsen af udkast til ny bekendtgørelse om Københavns Havns søområde har primært været at justere koordinater og kortbilag, således at disse stemmer overens med de aktuelle forhold.*

*Den justering, som er foretaget af koordinaterne i den eksisterende bekendtgørelse, skyldes primært at datagrundlaget er blevet mere nøjagtigt end tidligere. Koordinaterne i den gældende bekendtgørelse er af ældre dato, hvor man anvendte WG50 eller ældre kortdata. Ved udarbejdelsen af den nye bekendtgørelse har man omregnet de gamle koordinater i det nyere WGS84 system, og derved fået lagt mere præcise koordinater. Koordinaterne er leveret af Geodatastyrelsen.*

*Kystdirektoratets forslag til ændring af punkt 23 giver herefter ikke Trafik- og Byggestyrelsen anledning til at ændre i udkastet til bekendtgørelse.*

*I forhold til Byggefirmaet Mogens de Lindes ønske om en grundigere gennemgang og behandling af de enkelte linjeføringer, særligt afgrænsningen i Krudtløbet, vil Trafik- og Byggestyrelsen efterfølgende indlede en dialog med Byggefirmaet Mogens de Linde, Kystdirektoratet, Udviklingsselskabet By og Havn I/S samt øvrige interessenter, med henblik på de i høringssvarene stillede forslag om materiel ændring af linjeføring.*

**Bilag 1**

Advokatrådet

Byggefirmaet Mogens de Linde

Danmarks Fiskeriforening

Danmarks Naturfredningsforening

Danmarks Rederiforening

Danmarks Skibsmæglerforening

Dansk Arbejdsgiverforening

Dansk Byggeri

Dansk Erhverv

Dansk Friluftsliv

Dansk Industri

Dansk Ornitologisk Forening

Danske Havne

Danske Regioner

Danske Råstoffer

Ejendomsforeningen Danmark

Dansk Ledningsforum

Dong Energy

HOFOR

Energinet DK

Foreningen af Rådgivende Ingeniører

Friluftsrådet

Fritidshusejernes Landsforening

Kommunernes Landsforening

Landbrug og Fødevarer

Landdistrikternes Fællesråd

Øresundsvandssamarbejdet

Udviklingsselskabet By og Havn I/S

Copenhagen Malmø Port

Erhvervsstyrelsen

Energistyrelsen

Forsvarsministeriets Ejendomsstyrelse

Forsvarsministeriet

Geodatastyrelsen

GEUS

Slots- og Kulturstyrelsen

Naturstyrelsen

NaturErhvervstyrelsen

Natur- og Miljøklagenævnet

Miljøstyrelsen

Søfartsstyrelsen

Værnsfælles Forsvarskommando

Team Effektiv Regulering, Erhvervsstyrelsen

Vejdirektoratet

Kystdirektoratet

Metroselskabet

Kulturministeriet

Klima-, forsynings- og energiministeriet

Miljø- og Fødevareministeriet

Erhvervs- og Vækstministeriet